প্রিমিয়ার ডিভিশন হকি লিগে আবাহনীর জয়রথ ছুটছেই। টানা তৃতীয় জয় তুলে নিয়েছে দলটি। গতকাল তারা ১০-০ গোলের বিশাল ব্যবধানে পরাস্ত করেছে বাংলাদেশ এসসিকে। আরশাদ হোসেনের হ্যাটট্রিকের সুবাদে দারুণ এ জয় পায় শিরোপা প্রত্যাশীরা। এ ছাড়া জোড়া গোল এসেছে কৃষ্ণ কুমারের স্টিক থেকে। আর একটি করে গোল করেছেন আশরাফুল ইসলাম, রোমান সরকার, আফসার উদ্দিন, সোহানুর রহমান সবুজ ও শহিদুল্লাহ খোকন। টানা তিন ম্যাচে ২৮ বার প্রতিপক্ষের জালে বল পাঠানো আবাহনী একটি গোলও হজম করেনি।